આ ખેલમાં સસ્પેન્સ, ડ્રામા, ઇમોશન, ઍક્શન, નેતા, પોલીસ, મીડિયા, ડ્રગ્ઝ અને ફિલ્મ કલાકારો સુધ્ધાં સામેલ છે. 

રાજકારણની આ લડાઈના બે મુખ્ય પાત્ર ભારતીય જનતા પાર્ટી (ભાજપ) અને શિવસેના છે. 

2019ના અંતે શરૂ થયેલી આ લડાઈની વર્તમાન કડીમાં શિવસેનાના વડપણ હેઠળની મહારાષ્ટ્રની ગઠબંધન સરકારનો એ નિર્ણય છે, જેમાં રાજ્ય સરકારે સીબીઆઈ તપાસની મંજૂરીને પાછી ખેંચી લીધી છે. 

હવે મહારાષ્ટ્રમાં કોઈ પણ મામલાની તપાસ કરતાં પહેલાં સીબીઆઈએ રાજ્ય સરકારની પરવાનગી લેવી પડશે. 

જોકે અગાઉથી ચાલી રહેલી અનેક કેસની તપાસ પર આ નિર્ણયની કોઈ અસર નહીં પડે. 

ઉદ્ધવ ઠાકરેના નેતૃત્વ હેઠળની શિવસેના, રાષ્ટ્રવાદી કૉંગ્રેસ પાર્ટી (એનસીપી) અને કૉંગ્રેસની ગઠબંધન સરકારે ગયા બુધવારે ઉપરોક્ત નિર્ણયની જાહેરાત કરી હતી. 

ટીઆરપી ગોટાળા બાબતે ધમાલ

જાહેરાતના એક દિવસ પહેલાં જ ટીઆરપી ગોટાળા તપાસ સીબીઆઈ મારફત કરાવવાની ઉત્તરપ્રદેશ સરકારની માગને કેન્દ્ર સરકારે સ્વીકારી હતી. એ પછી કેસની તપાસ સીબીઆઈને સોંપી દેવામાં આવી હતી. 

વાસ્તવમાં ટીઆરપીમાં ઘાલમેલની એક એફઆઈઆર લખનૌમાં 17 ઑક્ટોબરે નોંધવામાં આવી હતી. એ પછી ઉત્તરપ્રદેશ પોલીસે તે કેસની તપાસ સીબીઆઈ... બીજા 4000 અક્ષરો માટે લેખ ચાલુ રાખો:
ને સોંપવાની માગણી કરી હતી. 

તેમાં ભેદી વાત એ છે કે 'ટીઆરપી ગોટાળા'ની તપાસ મુંબઈ પોલીસ એ પહેલાંથી કરી રહી છે. 

મુંબઈના પોલીસ કમિશનર પરમવીર સિંહે આઠ ઑક્ટોબરે એક પ્રેસ-કૉન્ફરન્સ યોજી હતી અને અર્ણવ ગોસ્વામીના રિપબ્લિક ટીવી તથા બે અન્ય ચેનલો પર ટીઆરપીમાં ઘાલમેલનો આરોપ મૂક્યો હતો. 

એ પછી રાજકારણમાં ગરમાટો આવ્યો હતો. આમ તો ટીઆરપી કૌભાંડથી શિવસેના કે ભાજપ કોઈને લેવાદેવા હોવી જોઈએ નહીં, પણ જે દિવસે સીબીઆઈએ ઉત્તરપ્રદેશ પોલીસ પાસેથી આ ગોટાળાનો કેસ પોતાના હાથમાં લીધો એ જ રાતે ભાજપના પ્રવક્તા સંબિત પાત્રા રાતના નવ વાગ્યાની ટીવી ડિબેટમાં સામેલ થયા હતા. એ ડિબેટ ટીઆરપી મામલે જ હતી. 

સવાલ એ છે કે સીબીઆઈ તપાસની મંજૂરીનો આ મામલો કાયદાકીય છે કે રાજકીય લડાઈ છે?

મહારાષ્ટ્ર ટાઇમ્સના સિનિયર આસિસ્ટંટ એડિટર વિજય ચોરમારેએ જણાવ્યું હતું કે આ રાજકીય ખેલ જ ચાલી રહ્યો છે. 

વિજય ચોરમારેએ કહ્યું હતું કે "સુશાંતસિંહ રાજપૂતના મૃત્યુનો કેસ સીબીઆઈને સોંપવાનો કોઈ અર્થ ન હતો, પણ રાજકીય કારણસર એ સીબીઆઈને સોંપાયો હતો. હવે ટીઆરપી કૌભાંડમાં પણ આ કેસ મહારાષ્ટ્ર પોલીસના કામમાં અંતરાય સર્જવા માટે તથા પોતાના લોકોને બચાવવા માટે સીબીઆઈને સોંપવામાં આવ્યો છે."

વરિષ્ઠ પત્રકાર વેંકટેશ કેસરીએ કહ્યું હતું કે "જે વિવાદ ચાલી રહ્યો છે તેમાં કાયદેસરનું કશું જ નથી. આ સંપૂર્ણપણે રાજકીય મામલો છે. સુશાંત કેસમાં આપણે આવું જ જોયું હતું. આ કાયદાકીય કે ટેકનિકલ મુદ્દો નથી."

કેસરીએ ઉમેર્યું હતું કે "મહારાષ્ટ્રમાં ભાજપ-શિવસેના સાથે મળીને ચૂંટણી લડ્યાં હતાં, પણ સરકાર બનાવી શક્યાં નહીં. એ કારણે ભાજપ ગુસ્સે ભરાયેલો છે. બંગાળમાં ચૂંટણી યોજાવાની છે. ત્યાં પણ કેન્દ્ર તથા રાજ્ય સરકાર વચ્ચે ટક્કરની સ્થિતિ છે. રાજસ્થાનમાં પણ ભાજપે તાજેતરમાં સરકાર રચવાનો પ્રયાસ કર્યો હતો, પણ એ પ્રયાસ સફળ થયો ન હતો."

અલબત્ત, બન્ને પક્ષો વચ્ચેની લડાઈની એક કડીમાં ભાજપના નેતા દેવેન્દ્ર ફડણવીસ તથા શિવસેનાના નેતા સંજય રાઉત વચ્ચે તાજેતરમાં મુલાકાત યોજાઈ હતી. બીજી તરફ ઉદ્ધવ ઠાકરે અને નરેન્દ્ર મોદીએ પણ એકમેકની વિરુદ્ધ કોઈ આકરું નિવેદન કર્યું નથી. 

તેથી એવું અનુમાન કરવામાં આવી રહ્યું છે કે આ દુશ્મનીનો દેખાડો તો નથી ને? ભવિષ્યમાં બન્ને પક્ષો વચ્ચેનો સંબંધ પૂર્વવત્ થઈ શકે છે. 

જોકે ચોરમારેએ કહ્યું હતું કે "આ દુશ્મનાવટનો દેખાડો નથી."

કઈ રીતે બગડયો બન્ને પક્ષ વચ્ચેનો સંબંધ?

મહારાષ્ટ્રની આ દિલચસ્પ પટકથાની...